Pogodbene stranke:

**Mestna občina Novo mesto, Seidlova cesta 1, 8000 Novo mesto,**

ki jo zastopa župan, mag. Gregor Macedoni,

matična številka: 5883288000,

ID za DDV: SI48768111,

transakcijski račun: SI56011000100008585,

(v nadaljevanju: naročnik)

in

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

matična številka: \_\_\_\_\_\_\_\_\_\_\_\_\_\_\_\_\_\_\_

identifikacijska številka: \_\_\_\_\_\_\_\_\_\_\_\_\_

(v nadaljevanju: izvajalec),

skleneta naslednjo

**P O G O D B O**

**o storitvi tiskanja na lokaciji naročnika**

**Uvodne določbe**

Pogodbeni stranki uvodoma ugotavljata, da:

* je bil izvajalec izbran kot najugodnejši ponudnik storitve tiskanja na lokaciji naročnika;
* je skladno z veljavno Uredbo o zelenem javnem naročanju naročnik pri oddaji naročila v razpisni dokumentaciji upošteval temeljne in dodatne okoljske zahteve;
* ima naročnik sredstva za plačilo storitev po tej pogodbi zagotovljena na proračunski postavki 01013301, konto 402699 - Druge najemnine, zakupnine in licenčnine;
* bo naročnik zagotovil sredstva za plačilo storitev po tej pogodbi za naslednja proračunska leta.

**Predmet pogodbe**

Predmet te pogodbe je zagotavljanje storitve tiskanja na lokaciji naročnika, z najmanj petimi multifunkcijskimi napravami, ki so skladne s tehničnimi specifikacijami, ki so Priloga št. 2 povabila k oddaji ponudbe št. \_\_\_\_\_\_\_\_\_, s pripadajočo programsko opremo za varno tiskanje, monitoringom, upravljanjem naprav.

Multifunkcijske naprave bodo razporejene po lokacijah:

* Glavni trg 7, 8000 Novo mesto I. nadstropje - 1 naprava
* Seidlova cesta 1, 8000 Novo mesto:
	+ I. nadstropje - 2 napravi
	+ II. nadstropje - 2 napravi.

Pogodbeni stranki ugotavljata, da naročnik po obsegu in časovno ne more vnaprej določiti število izpisov na petih (5) multifiunkcijskih napravah, ki bodo narejeni na lokacijah naročnika. Naročnik v okviru zbiranja ponudb zgolj ocenjuje število izpisov in se s to pogodbo ne zavezuje, da bo izvedel predvideno števila izpisov.

Pogodbeni stranki ugotavljata, da naročnik izvaja tiskanje na multifunkcijskih napravah, ki so v večjem delu amortizirane in se zato postopoma nadomeščajo s storitvijo tiskanja po tej pogodbi. Izvajalec se zavezuje na poziv naročnika, ki ga le ta lahko poda v roku šestih mesecev po uveljavitvi te pogodbe, odkupiti obstoječe multifunkcijskie naprave naročnika iz Priloge 1 k razpisni dokumentaciji po skupni ceni \_\_\_\_\_\_\_ EUR brez DDV oz. \_\_\_\_\_\_\_ EUR z DDV. V tem primeru bo naročnik za odprodane multifunkcijske naprave izvajalcu po tej pogodbi izstavil račun. Terjatev iz tega naslova bo pobotana s finančnimi obveznostmi naročnika po tej pogodbi.

**Pogodbena cena**

Cena tiskanja zajema vse stroške naprav, vključno z namestitvijo, uvedbo v delo, vzdrževanjem, premoženjskim zavarovanjem, programsko opremo, stroški potrošnega materiala in rezervnih delov, kot so: tonerji, bobni, razvijalne enote, gumice, valji, kasete za odpadni toner in drug potrošni material razen papirja.

Cena je zmnožek števila narejenih izpisov posamično A4 in A3 formata, barvnih in črno-belih izpisov na vseh petih (5) napravah. Izpis je natisnjen papir.

Optično prebrane (skenirane) strani se ne zaračunavajo.

Cene iz ponudbe so fiksne za obdobje 36 (šestintrideset) mesecev od datuma sklenitve te pogodbe.

Pogodbeni stranki sta soglasni, da so vsi stroški izvajalca, ki se posredno ali neposredno nanašajo na naprave, vključeni v pogodbeno ceno iz tega člena pogodbe.

Okvirna pogodbena vrednost na mesec brez DDV znaša glede na predvideno količino izpisov na 5-tih multifunkcijskih napravah iz pogodbenega predračuna je \_\_\_\_\_\_\_\_\_\_ EUR brez DDV, oziroma \_\_\_\_\_\_\_\_\_\_ EUR z DDV, za obdobje 36 mesecev znaša \_\_\_\_\_\_\_\_\_\_ EUR brez DDV, oziroma \_\_\_\_\_\_\_\_\_ EUR z DDV.

**Okvirni mesečni znesek za predvideno količino (iz ponudbenega predračuna) izpisov na vseh vsaj petih (5 kom) multifunkcijskih napravah skupaj znaša**:

|  |  |  |
| --- | --- | --- |
| Znesek brez DDV: |  | EUR |
| 22 % DDV: |  | EUR |
| SKUPAJ Z DDV: |  | EUR |

Okvirna pogodbena vrednost za naročnika ni obvezujoča. Skupno število izpisov, ki se bo naredilo bo v skladu z naročnikovimi potrebami ter razpoložljivimi proračunskimi sredstvi. Količina izpisov je variabilna in se obračunava glede na dejansko število izpisov (po števcu). Naročnik ne priznava t. i. mesečnega pavšala oziroma zahteve po obračunu na podlagi minimalnega števila izpisanih strani.

V kolikor naročnik potrebuje dodatno multifunkcijsko napravo zaradi organizacije oz. reorganizacije dela, lahko to zahteva od izvajalca. Izvajalec lahko predlaga spremembo cene storitve v kolikor po namestitvi nove naprave ne bo večjega obsega storitev, vendar ne za več kot 3,5% vrednosti izhodiščne cene za vsako dodatno nameščeno napravo.

**Plačilni pogoji**

Izvajalec naročniku mesečno izstavi račun, ki je sestavljen iz števila narejenih izpisov, po posameznih multifunkcijskih napravah, po pogodbeni ceni na izpis. Izpisi so obračunani po A3 in A4 izpisu, za vsak format ločeno barvni in črno-bel izpis. Poročilo o dejanskem številu izpisov se pridobi iz avtomatskih odčitalnikov vseh posameznih nameščenih naprav, ločeno po formatih izpisa in vrsti (A4, A3, barvni in črno-beli). Odčitano število izpisov mora naročnik predhodno potrditi po elektronski pošti.

Račun se izstavi do desetega dne v mesecu za pretekli mesec, za število izpisov od prvega do zadnjega dne v preteklem mesecu.

Rok plačila e-računa je 30. (trideseti) dan po prejemu pravilno izstavljenega e-računa. Če zadnji dan roka sovpada z dnem, ko je po zakonu dela prost dan oziroma v plačilnem sistemu ni opredeljen kot plačilni dan, se za plačilni dan šteje naslednji delavnik.

Naročnik ima pravico račun deloma ali v celoti zavrniti v roku 15 dni od njegovega prejema. Dobavitelj je dolžan v roku 15 dni od zavrnitve računa ali njegovega dela naročniku in posameznim naročnikom izstaviti dobropis in jim tako zagotoviti ustrezno knjigovodsko listino za izvršitev plačila nespornega dela računa.

Predložitev ustreznega dobropisa za sporni del računa je pogoj za plačilo nespornega dela računa.

Naročnik potrjen e-račun plača na transakcijski račun izvajalca številka:

SI56\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

**Namestitev**

Izvajalec mora multifunkcijske naprave, ki so predmet te pogodbe, namestiti na lokacijah naročnika v roku 14 (štirinajst) koledarskih dni od uveljavitve te pogodbe.

Naročnik si pridržuje pravico do spremembe lokacij v primeru, da pride do selitve posameznega organa oziroma institucije ali spremembe organizacije dela.

Namestitev ter uvedba v delo z multifunkcijskimi napravami se izvede na delovni dan, od ponedeljka do petka.

**Izročitev**

Izvajalec mora ob namestitvi multifunkcijskih naprav naročniku izročiti:

* certifikate iz tehničnih specifikacij;
* tehnično dokumentacijo in navodila za uporabo naprav.

**Obveznosti izvajalca**

Izvajalec se s to pogodbo zavezuje:

* da so ponujene multifunkcijske naprave nove, kvalitetne za uporabo in v skladu s prilogo št. 2 (tehnične specifikacije);
* pogodbene obveznosti opravljati strokovno in kakovostno in v skladu z zahtevami naročnika in s skrbnostjo dobrega strokovnjaka;
* pogodbene obveznosti izvesti v dogovorjenem času;
* brezplačno prevzeti in odpeljati odpadni material (prezni tonerji, posodo z odpadno barvo, okvarjeni, zamenjani deli) v skladu z okoljskimi predpisi (direktiva 2008/98/ES);
* spoštovati določila te pogodbe;
* naročnika sproti obveščati o stanju odprave prijavljenih napak oziroma okvar.

Izvajalec mora v okviru predmeta naročila zagotoviti:

* namestitev multifunkcijskih naprav, upoštevajoč tehnične zahteve iz Priloge št. 2, ki so bile predložene v ponudbi in so priloga k pogodbi,
* redno vzdrževati multifunkcijske naprave po normativih proizvajalca ves čas trajanja pogodbenega razmerja,
* dobavo tonerjev in drugega potrošnega materiala (razen papirja) ter rezervnih delov za multifunkcijske naprave na lokacije naročnika,
* priklop naprav in namestitev ustrezne programske opreme,
* skrbnike uvesti v delo z multifunkcijskimi napravami,
* programsko opremo za avtomatsko mesečno sporočanje stanja števcev (število izpisov) na vseh posameznih napravah.

**Jamstva izvajalca**

Izvajalec naročniku jamči, da:

* multifunkcijske naprave delujejo brezhibno in nimajo stvarnih napak;
* multifunkcijske naprave popolnoma ustrezajo vsem tehničnim opisom, karakteristikam in specifikacijam, danim v okviru razpisne dokumentacije in izvajalčeve ponudbe in so priloga te pogodbe.

Izvajalec zagotavlja, da bodo vse multifunkcijske naprave delovale brezhibno in jamči, da naprave ne vsebuje škodljive ali kakršnekoli druge programske opreme (Malware), ki bi lahko škodovala naročniku.

**Odgovornost za škodo**

Naročnik se obvezuje, da bo pri uporabi multifunkcijskih naprav upošteval navodila izvajalca in proizvajalca (navodila za uporabo).

V primeru, da izvajalec dokaže, da je poškodba ali okvara na multifunkcijskih napravah nastala zaradi malomarnega ravnanja z napravami, ali namerne povzročitve škode na strani naročnika, stroške vzdrževanja krije naročnik.

Vsaka druga škoda, ki bi nastala na multifunkcijskih napravah ali škoda, ki bi nastala naročniku zaradi multifunkcijke naprave, in ne izvira neposredno iz sfere naročnika, je strošek izvajalca.

**Finančno zavarovanje**

Izvajalec mora v desetih dneh po podpisu te pogodbe naročniku izročiti podpisano menično izjavo s pooblastilom za izpolnitev in nepreklicno, brezpogojno in na prvi poziv plačljivo podpisano bianco menico v višini 10 % okvirne pogodbene vrednosti z DDV, za celotno obdobje trajanja naročila, z veljavnostjo 36 mesecev po uveljavitvi te pogodbe. Finančno zavarovanje za dobro izvedbo pogodbenih obveznosti mora veljati celoten čas izvajanja naročila.

Naročnik lahko unovči obstoječe finančno zavarovanje za dobro in pravočasno izvedbo pogodbenih obveznosti, če:

* če se bo izkazalo, da izvajalec storitev ne opravlja v skladu s pogodbo (vsaj dve kršitvi v roku enega meseca);
* če izvajalec po svoji krivdi odstopi od pogodbe;
* če izvajalec ne zagotovi delovanja naprav tudi po naknadnem opozorilu naročnika;
* če bo naročnik pogodbo razdrl zaradi kršitev na strani izvajalca;
* če bo izvajalec naročniku podal zavajajoče ali lažne informacije, podatke ali dokumente, zaradi česar mora naročnik naročilo razveljaviti ali modificirati.

**Servisni pogoji**

Izvajalec celoten čas izvajanja storitve po tej pogodbi garantira brezhibno delovanje naprav.

Izvajalec se zaveže, da bo za popravila naprav v času izvajanja storitve nemoteno zagotavljal servis na lastne stroške, praviloma na lokaciji naročnika ali na servisni lokaciji izvajalca.

Odzivni čas od prijave napake na opremi do pričetka odprave napake je največ 4 (štiri) ure. Čas, v katerem mora biti napaka na napravi odpravljena je 24 (štiriindvajset) ur. Popravilo se opravi med delavnikom.

Če naprava ni popravljena v pogodbenem roku, mora izvajalec naročniku za čas popravila zagotoviti enakovredno nadomestno napravo.

Izvajalec zaveže posamično napravo zamenjati v primeru, da se ista napaka na multifunkcijski napravi pojavi dvakrat.

**Tonerji in drug potrošni material**

Izvajalec mora zagotoviti pravočasno dobavo tonerjev in drugega potrošnega materiala, da bodo naprave nemoteno delovale.

Vsi tonerji, ki jih izvajalec dobavi morajo imeti varnostni list (Material Safety Data Sheets (MSDSs)) katerega vsebina bo v skladu z Uredbo Komisije (EU) št. 453/2010, z dne 20. maja 2010, o spremembi Uredbe (ES) št. 1907/2006 Evropskega parlamenta in Sveta o registraciji, evalvaciji, avtorizaciji in omejevanju kemikalij (REACH) in certifikat, izdan s strani pooblaščene ustanove oz. akreditirane organizacije, iz katerega bo razvidno, da proizvajalec dokazuje skladnost z okoljevarstvenim in kakovostnim standardom ISO 14001 ali enakovrednim standardom. Izvajalec bo na zahtevo naročnika predložil kopijo varnostnega lista oz. certifikata.

**Pogodbena kazen**

Izvajalec je v primeru zamude pri namestitvi naprav, ki ni posledica višje sile ali razlo­gov na strani naročnika, dolžan plačati naročniku pogodbeno kazen v višini 50,00 EUR za vsak dan zamude, vendar največ 5% od skupne okvirne pogodbene vrednosti z DDV za celotno obdobje trajanja naročila.

Za neupoštevanje roka za odpravo napake naročnik zaračuna izvajalcu pogodbeno kazen v višini 50,00 EUR na dan za vsako okvarjeno napravo, vendar največ 5% od okvirne pogodbene vrednosti z DDV za celotno obdobje trajanja naročila.

Za zneske pogodbenih kazni določenih v tem členu bo naročnik izvajalcu izstavil račun, ki ga mora izvajalec poravnati v roku 30 dni od dneva izstavitve računa.

Izvajalec se strinja, da lahko naročnik terjatev iz naslova morebitne pogodbene kazni pobota s finančnimi obveznostmi po tej pogodbi.

V kolikor bi naročniku nastala večja škoda, kot jo predstavlja dogovorjena pogodbena kazen, je izvajalec dolžan plačati naročniku tudi razliko do popolne odškodnine.

Plačilo pogodbene kazni izvajalca ne odvezuje od izpolnitve pogodbenih obveznosti.

**Odstop od pogodbe**

Naročnik lahko odstopi od pogodbe, če izvajalec, ko je prišel v zamudo, v dodatnem roku, ki ga določi naročnik, pravilno in v celoti ne izpolni pogodbenih obveznosti.

Naročnik lahko brez obveznosti do izvajalca takoj odstopi od te pogodbe, če je očitno, da izvajalec ne bo zagotovil namestitve multifunkcijskih naprav v skladu z določili te pogodbe.

Izvajalec ima v primeru odstopa od pogodbe iz prejšnjega odstavka pravico do plačila za do tedaj kvalitetno opravljene pogodbene obveznosti, naročniku pa je dolžan povrniti vso škodo, ki jo je naročnik zaradi tega utrpel, vključno z razliko do morebitne višje cene, ki bo jo za dokončanje pogodbenih obveznosti določil nov izvajalec.

**Varovanje podatkov**

Izvajalec se obvezuje vse podatke, pridobljene na podlagi te pogodbe, ki so varovani v skladu s predpisi o varstvu osebnih podatkov, obravnavati in varovati kot zaupne.

Pogodbeni stranki sta sporazumni, da obveznost varovanja podatkov iz prejšnjega odstavka velja za vse osebe, ki v imenu izvajalca opravljajo storitve po tej pogodbi. Pogodbeni stranki sta sporazumni, da ta obveznost velja tudi po prenehanju veljavnosti te pogodbe.

Izvajalec se obvezuje, da pridobljeni podatki ne bodo uporabljeni za noben drug namen, razen za namen izvedbe predmeta te pogodbe,  da bo zagotavljal vse potrebne pogoje in ukrepe za zagotovitev varstva podatkov, pridobljenih na podlagi te pogodbe, in da bo preprečeval možne zlorabe.

Izvajalec se obvezuje, da bo podatke iz drugega odstavka tega člena na zahtevo naročnika trajno uničil, ko ti ne bodo več potrebni.

Izvajalec je odgovoren za vso materialno in drugo škodo, ki jo utrpi naročnik zaradi razkritja podatkov, ki niso javni.

**Pooblaščena predstavnika pogodbenih strank**

Pogodbeni stranki se dogovorita, da sta za izvajanje te pogodbe odgovorna naslednja pooblaščena predstavnika:

* na strani naročnika:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ skrbnica pogodbe

in

* na strani izvajalca \_\_\_\_\_\_\_\_\_\_\_\_\_\_\_\_ (tel.: \_\_\_\_\_\_\_\_\_\_\_\_, e-pošta \_\_\_\_\_\_\_\_\_\_\_\_\_\_\_).

Morebitne spremembe pooblaščenih predstavnikov si bosta pogodbeni stranki pravočasno posredovali v pisni obliki.

**Protikorupcijska klavzula**

V primeru, da je pri izvedbi naročila, za izbor izvajalca po tej pogodbi ali pri izvajanju te pogodbe kdo v imenu ali na račun druge pogodbene stranke, predstavniku, zastopniku ali posredniku naročnika, javnemu uslužbencu mestne uprave ali funkcionarju naročnika, obljubil, ponudil ali dal kakšno nedovoljeno korist za pridobitev tega posla ali za sklenitev tega posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku, zastopniku ali posredniku naročnika, javnemu uslužbencu ali funkcionarju naročnika, drugi pogodbeni stranki ali njenemu predstavniku, zastopniku, posredniku, je ta pogodba nična.

**Veljavnost pogodbe**

Pogodba je sklenjena za določen čas 36 (šestintridest) mesecev od uveljavitve pogodbe, vendar največ do dosega praga za uporabo veljavnega Zakona o javnem naročanju.

Pogodbeni stranki lahko pod enakimi pogoji z ustreznim aneksom podaljšata veljavnost te pogodbe, v kolikor bodo za nadaljevanje naročila zagotovljena proračunska sredstva.

V primeru sklenitve aneksa k tej pogodbi izvajalec ustrezno spremeni oziroma podaljša veljavnost finančnega zavarovanja in le-tega naročniku predloži najkasneje v roku desetih dni od dneva sklenitve aneksa.

**Končne določbe**

Vse spremembe in dopolnitve te pogodbe se dogovorijo v obliki pisnih aneksov k tej pogodbi.

Pogodbeni stranki morebitne spore rešujeta sporazumno. V nasprotnem primeru bo o sporu odločalo pristojno sodišče v Novem mestu.

Pogodba je sklenjena z dnem podpisa obeh pogodbenih strank in stopi v veljavo pod pogojem dostave finančnega zavarovanja iz 13. člena te pogodbe. Pogodba je sestavljena v 2 (dveh) enakih izvodih, od katerih prejme vsaka pogodbena stranka po 1 (en) izvod.

|  |  |
| --- | --- |
| Številka: Datum: Izvajalec: | Številka: Datum: Naročnik:MESTNA OBČINA NOVO MESTOžupan:mag. Gregor Macedoni |